केंद्रीय अल्पसंख्यक कार्य मंत्रालय के अंडर आने वाली संस्था ‘मौलाना आजाद एजुकेशन फाउंडेशन’ (एमएईएफ) ने यह कदम उठाने का फैसला किया. एमएईएफ का कहना है कि इस योजना का मकसद मुस्लिम और दूसरे अल्पसंख्यक समुदायों की लड़कियों और उनके अभिभावकों को इस बात के लिए प्रोत्साहित करना है कि लड़कियां विश्वविद्यालय या कॉलेज स्तर की पढ़ाई पूरी कर सकें. इस कदम को अभी शुरुआती तौर पर ‘शादी शगुन’ नाम दिया गया है.